open-index/open-wikipedia-markdown huggingface dataset:
מגלוצה

**מגלוצה** (בהונגרית: **Maglóca**) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם במגלוצה מספר התושבים נמצא בירידה. כך, בשנת 1990 חיו בכפר 122 תושבים, ובשנת 2019 רק 108 תושבים.
במגלוצה חיו 9 יהודים בשנת 1880.

## קישורים חיצוניים

*  

## הערות שוליים

קטגוריה:הונגריה: כפרים
מגיארקרסטור

**מגיארקרסטור** (בהונגרית: **Magyarkeresztúr**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם במגיארקרסטור מספר התושבים נמצא בירידה. כך, בשנת 1990 חיו בכפר 566 תושבים, ובשנת 2019 רק 404 תושבים.

## יהודי מגיארקרסטור
במגיארקרסטור חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
אדואר רקין

**אדואר-ז'אן רקין** (בצרפתית: **Édouard Réquin**; 13 ביולי 1879 – 2 בינואר 1953) היה גנרל צרפתי במלחמת העולם השנייה.

## ביוגרפיה
רקין נולד ב-13 ביולי 1879 ברואן, ובשנת 1898 התגייס ל. בין השנים 1900–1911 הוא היה חלק ממשלחת לצפון אפריקה. ואז בשנים 1916–1918 היה קצין מטה של המרשלים ז'וזף ז'ופר ופרדיננד פוש. בשנים 1917–1918, כלוטננט קולונל, הוא היה חלק מהמשלחת הצבאית הצרפתית לוושינגטון די. סי.. בקיץ 1918 קידם את מדיניות הצבא הצרפתי בנושא שילוב גזעי. גורמים צבאיים אמריקאים התרשמו מתיאורו של רקין את המצב בצבא הצרפתי בו לבנים ושחורים שירתו זה לצד זה וטופלו באותם בתי חולים ועל ידי אותו כוח אדם, ורקין פרסם את הדו"ח שלו "*La Course de l'Amérique à la Victoire"* באנגלית *כמרוץ הניצחון של אמריקה* (1919). בשנת 1919 היה יועץ טכני בוועידת השלום בפריז, ומאוחר יותר חיבר את המאמר *Projet de Traité d'Assistance Mutuelle* (1924). משנת 1930 הוא היה נציג הצבא הצרפתי בליגת האומות, ובשנים 1930–1932 היה ראש הקבינט במשרד המלחמה.

ב-14 באוקטובר 1932 מונה רקין למפקד הדיוויזיה ה-11, וב-6 באפריל 1935 הועלה לדרגת ז'נרל דה קורפוס ומונה למפקד האזור הצבאי ה-18. ב-1 באוגוסט 1936 הוא הועלה לדרגת ז'נרל ד'ארמה ומונה למפקד האזור הצבאי ה-20. ב-4 בספטמבר 1938 הוא מונה לחבר במועצת המלחמה העליונה ובמקביל למפקד המכללה לחקר ההגנה הלאומית *(Collège des Hautes Etudes de Défense Nationale)*.

עם פרוץ מלחמת העולם השנייה, ב-2 בספטמבר 1939 הוא מונה למפקד הארמייה הצרפתית הרביעית ופיקד עליה במהלך הפלישה הגרמנית לצרפת, וב-6 ביולי 1940 נכנע עם כוחותיו לצבא הגרמני.

בשנת 1941 פרש מהצבא, ובשנת 1945 התמנה לנשיא, Société de la Légion d'Honneur. הוא פרסם שלוש עבודות נוספות: *Combats pour l'Honneur*, מחקר על הגנרל לואי ארצ'ינארד בסודאן, *ארצ'ינרד וסודאן* (שניהם 1946) וזכרונותיו *D'une guerre à l'autre 1919-1939* (1949). ב-2 בינואר 1953 מת רקין, והוא בן 73 שנים.

## קישורים חיצוניים

## הערות שוליים

קטגוריה:גנרלים צרפתים
קטגוריה:מפקדי ארמיות בצבא צרפת במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:צרפתים שנולדו ב-1879
קטגוריה:צרפתים שנפטרו ב-1953
Santa Claus Lane

**Santa Claus Lane** (בעברית: **ליין סנטה קלאוס**) הוא אלבום הבכורה של הזמרת-יוצרת האמריקאית הילרי דאף. האלבום יצא לאור ב-15 באוקטובר 2002 על ידי חברת התקליטים בואנה ויסטה.

האלבום הגיע למקום הראשון במצעד אלבומי קטלוג הפופ.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2002
קטגוריה:אלבומי חג המולד מ-2002
קטגוריה:אלבומי הילרי דאף
קטגוריה:אלבומים באנגלית
קטגוריה:אלבומים שהופקו על ידי מתיו ג'רארד
קטגוריה:אלבומי חברת וולט דיסני רקורדס
It's Like That

**It's Like That** (בעברית: **זה ככה**) הוא סינגל שהוקלט על ידי הזמרת-יוצרת האמריקאית מריה קארי, מתוך אלבום האולפן העשירי שלה, The Emancipation of Mimi. השיר יצא לאור ב-25 בינואר 2005, על ידי חברת התקליטים איילנד רקורדס, כסינגל הראשון מתוך האלבום.

השיר הגיע למקום הרביעי במצעד הסינגלים הבריטי.

## רקע וכתיבה
השיר נכתב על ידי מריה קארי, ג'רמיין דופרי, מנואל סיל, ג'והנטה אוסטין, ג'וזף סימונס, דריל מקדנילס וג'ייסון מיזל והופק על ידי קארי, דופרי וסיל גם כן. גרסת הרמיקס של השיר כוללת בתוכה קטע ראפ של הראפר האמריקאי פאט ג'ו.

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
במקור, רצתה מריה קארי כי פול האנטר יביים את הווידאו קליפ הרשמי של השיר. עם זאת, ברט ראטנר, שביים כמה מהקליפים האחרים של קארי, נבחר במקום האנטר לביים את הקליפ הזה גם כן. הקליפ של הלהיט "We Belong Together", מהווה קליפ המשך לקליפ הזה.

נכון לאפריל 2020, מונה הצפיות של הקליפ עומד על למעלה מ-42 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
Metamorphosis

**Metamorphosis** (בעברית: **מטמורפוזה**) הוא אלבום האולפן השני של הזמרת-יוצרת האמריקאית הילרי דאף. האלבום יצא לאור ב-26 באוגוסט 2003 על ידי חברות התקליטים הוליווד, וורנר מיוזיק, יוניברסל מיוזיק, אווקס טרקס ודיסני מיוזיק גרופ.

האלבום הגיע למקום הראשון במצעד הבילבורד 200.

## רשימת רצועות

## מיקומי שיא ותארים

## קישורים חיצוניים

## הערות שוליים

קטגוריה:אלבומי הילרי דאף
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי מתיו ג'רארד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת הוליווד רקורדס
קטגוריה:אלבומי חברת יוניברסל מיוזיק גרופ
איאן טרייסי

**איאן טרייסי** (באנגלית: **Ian Tracey**; נולד ב-26 ביוני 1964 באי ונקובר שבקולומביה הבריטית) הוא שחקן קנדי. במהלך הקריירה שלו השתתף טרייסי ביותר מ-70 סרטים וסדרות טלוויזיה. הוא ידוע גם בתפקידו כדמות הראשית בסרט "האקלברי פין וחבריו" מ-1979.

## ראשית חייו
טרייסי נולד בוונקובר, קולומביה הבריטית, קנדה. הוא גדל בפורט קוקיטלם של קולומביה הבריטית.

## קריירה
טרייסי החל לעבוד בגיל 11, הוא שיחק בסרט "השומר" משנת 1976, בכיכובו של כריסטופר לי.

הוא הופיע בסרטים: "דור הפרוזאק", עם פיליפ סימור הופמן, "המערבון" של קווין קוסטנר, והמותחן "אינסומניה" של כריסטופר נולן מ-2001. בשנת 1999, טרייסי זכה בפרס ליאו עבור ההופעה הטובה ביותר של שחקן בדרמה עלילתית עבור "הארץ של רופרט".

טרייסי היה שחקן קבוע בסדרה "Tropical Heat" ושיחק תפקידי אורח ב"סמולוויל", "מלאך שחור", "The Sentinel", "תיקים באפלה", "The Outer Limits", "איש הנצח", "אספן הנשמות", "רחוב ג'אמפ 21" ו-"Mom PI".
## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1964
איימי לואו ווד

**איימי לואו ווד** (באנגלית: **Aimée Lou Wood**; נולדה ב-3 בפברואר 1995) היא שחקנית ותסריטאית אנגלייה. לאחר תפקידים מוקדמים בתיאטרון במחזות כמו "מרי סטיוארט" (2016–2017) ו-"אנשים, מקומות ודברים" (אנ') (2017), ווד עשתה את הופעת הבכורה שלה על המסך בסדרה הקומית של נטפליקס "חינוך מיני" (2019–2023) בתור איימי גיבס, שזיכתה אותה בפרס באפט"א לטלוויזיה להופעה הקומית הנשית הטובה ביותר.

סרטיה כוללים את "החיים המחשמלים של לואי וויין" (אנ') (2021) ו"לחיות" (אנ') (2022). על הבמות בתיאטראות וסט אנד היא הופיעה במחזות כמו "הדוד וניה" (2020) ו"קברט" (2023).

## ראשית חייה
איימי לואו ווד נולדה בעיירה סטוקפורט (אנ') במנצ'סטר רבתי בצפון-מערב אנגליה וגדלה בכפר ברמהול (אנ'). אמה עובדת בארגון של שירותי הרווחה "Childline" ואביה הוא סוחר רכב. אחותה אמילי ווד היא מאפרת; הוריה התגרשו כשהייתה צעירה.

ווד למדה בבית הספר צ'ידל הולם (אנ') וסיימה את לימודיה בשנת 2013. בהמשך, היא למדה משחק, תחילה בקורס בסיסי למשחק בבית הספר לדרמה של אוקספורד (אנ'), לאחר מכן המשיכה ללימודי תואר ראשון במשחק באקדמיה המלכותית לאמנות הדרמה (RADA), שם סיימה את לימודיה בשנת 2017.

במהלך תקופת לימודיה ב-RADA, ווד השתתפה בהפקות רבות, כמו למשל כשגילמה את מרגרט בהפקה של המחזה "Scuttlers" בבימויה של חנה איידינוב, ובתור "גודי" במחזה "Vinegar Tom", בבימויה של קרסידה בראון. ווד גילמה את ג'ס ב-"Hen", סרט קצר מ-2017 בבימויו של ג'יימס לרקין, ואת יוליה ב-"Summerfolk", בבימויה של דבורה פייג'.

## קריירה
בשנת 2019 ערכה ווד את הופעת הבכורה שלה על המסך בגילומה את הדמות איימי גיבס, דמות ראשית בסדרת הקומדיה-דרמה של נטפליקס, "חינוך מיני", לצד כוכבות משותפות אמה מקי, אייסה באטרפילד, אונקוטי גאטווה וג'יליאן אנדרסון. ווד באודישן המקורי יועדה לגלם את דמותה של "לילי" (בגילומה של טניה ריינולדס), אך לבסוף קיבלה לגלם את תפקיד איימי גיבס. הסוכנת של ווד הוא "ליזי ניואל", סוכנות כישרונות עצמאית.

איימי גילמה גם את סוניה במחזה "הדוד וניה" מאת אנטון צ'כוב ששיחקה בתיאטרון הרולד פינטר בלונדון מ-14 בינואר עד 2 במאי 2020.

ב-14 במאי 2025 דווח כי ווד תככב לצד אנג'לינה ג'ולי בסרט "Anxious People".

באוקטובר 2025 החלה הקרנת סדרת הטלוויזיה  חיים בסרט שווד כתבה ושבה היא מככבת. 

## חיים אישיים
השחקן קונור סווינדלס ששיחק לצדה בסדרה "חינוך מיני", אישר כי הם היו בזוגיות בינואר 2019. השניים נפרדו במרץ 2020.

לאור מלחמת חרבות ברזל ב-2023, ווד הייתה אחת מאלפיים אמנים שחתמו על מכתב פתוח של אמנים למען פלסטין המופנה לג'ו ביידן, נשיא ארצות הברית, הקורא להפסקת אש והאשים את ממשלות המערב בסיוע למלחמה.

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:זוכות פרס באפט"א לטלוויזיה לשחקנית הקומית הטובה ביותר
קטגוריה:אנגליות שנולדו ב-1995
רובן (זמר)

**רובן מרקוסן** (; נולד ב-23 במרץ 1995), ידוע בעיקר בשמו הפרטי, **רובן**, הוא זמר נורווגי.

## ביוגרפיה
רובן מרקוסן נולד ב-23 במרץ 1995 בעיר הרשטאד. רובן גדל בכפר ביארקוי, כפר בן 300 תושבים בצפון נורווגיה. מרקוסן התמודד עם בעיות נפשיות רבות מאז ילדותו, המוזיקה היוותה עבורו תרפיה. בשנת 2016 החל מרקוסן ליצור והוציא את ה-EP הראשון שלו, "East West", זה לא זכה להצלחה רבה. סינגל הבכורה של מרקוסן, "Walls" הגיע למקום השמיני במצעד הנורווגי וזכה להשמעות רבות ברשתות הזרמת המדיה. כתוצאה מכך, הוא עבר לאוסלו על מנת להתקדם בקריירה שלו. הוא הועמד לפרס בקטגוריית פריצת השנה בטקס פרסים שנערך בנורווגיה בשנת 2018.

הסינגל הבא שהוציא, "Lay By Me", זכה להצלחה בינלאומית לצד ההצלחה שלו זכה בנורווגיה, הוא השווה את הישג השיא שלו במצעד הנורווגי, מקום שמיני. הסינגלים שלו נכנסו למצעדים גם בשוודיה. מרקוסן חתם על חוזה הקלטות עם יוניברסל מיוזיק גרופ מיד לאחר הוצאת ה-EP השני שלו, "Melancholic" שזכה להצלחה בנורווגיה.

רובן הוא הומוסקסואל מוצהר.

## דיסקוגרפיה
### EP
* 2016 – East West
* 2018 – Melancholic

## קישורים חיצוניים

* 

## הערות שוליים

קטגוריה:זמרים נורווגים
קטגוריה:אמני איילנד רקורדס
קטגוריה:נורווגים שנולדו ב-1995
Hilary Duff

**Hilary Duff** (בעברית: **הילרי דאף**) הוא אלבום האולפן השלישי של הזמרת-יוצרת אמריקאית הילרי דאף. האלבום יצא לאור ב-28 בספטמבר 2004 על ידי חברת התקליטים הוליווד. מתוך האלבום יצאו שני סינגלים.

האלבום הגיע למקום השני במצעד הבילבורד 200.

## רשימת רצועות



## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הילרי דאף
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי מתיו ג'רארד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת הוליווד רקורדס
שני פלג

**שני פלג** (נולדה ב-25 באפריל 1982) היא זמרת-יוצרת, מפיקה מוזיקלית וגיטריסטית ישראלית.

## ביוגרפיה
פלג נולדה בשנת 1982 בחולון, וגדלה בכפר סבא. היא החלה את דרכה המוזיקלית בגיל 14 כשלמדה לנגן בגיטרה קלאסית, אז גם החלה לכתוב ולהלחין. בנוסף לגיטרה למדה תופים ופיתוח קול במסגרות פרטיות.

בשנת 2002 למדה פלג מוזיקה אלקטרונית במכללת הד בתל אביב ושרה בהרכב "ITP". ב-2007 הוציאו את אלבומם הראשון, "Lose Your Illusion". בשנה שלאחר מכן הוציאו את אלבומם השני, " The People Are".

בשנת 2006 למדה ברימון בית ספר למוסיקה במגמת הלחנת שירים, אז גם החלה להופיע עם חומר מקורי ולעבוד על אלבום הבכורה שלה.

בשנת 2011 עשתה קולות באלבומו השמיני של ברי סחרוף, אתה נמצא כאן.

## יצירה מקורית
בשנת 2009 התחילה להקליט את אלבום הבכורה שלה שכלל עשרה שירים, מתוכם תשעה שירים פרי עטה ושיר של ויסלבה שימבורסקה שהלחינה. את האלבום הפיק קובי פרחי והעבודה עליו ארכה כשנתיים. האלבום "שני פלג" יצא בנובמבר 2011, בהוצאת חברת "נענע דיסק", וזכה לשבחים רבים ממבקרי המוזיקה.

ביולי 2017 הוציאה פלג את אלבומה השני, "ניתוקים", בהפקה והוצאה עצמית. מימון המונים להפקת האלבום בוצע באתר "הדסטארט". באלבום מארחת פלג את הזמרת אילנית בשיר "הדוד גיבור". באותה שנה השתתפה בפסטיבל אינדינגב ה-11.

ב-2018 הוציאה פלג שלושה שירים, הראשון שבהם היה "ספק", שנכנס לפלייליסט לילה בגלגלצ, אחריו "החלום האמריקאי" ולבסוף "נחשים וסולמות" שנכנס לבחירות העורכים ב-כאן 88.

ב-2020 הוציאה את השיר "גורי רוח" שהולחן למילותיה של המשוררת אורין רוזנר והוקלט באולפן הביתי של פלג.

## דיסקוגרפיה
* שני פלג (2011)
* ניתוקים (2016)
* כל הדברים ביקום רק מבקשים ליטוף (2025)

## קישורים חיצוניים

* 
* 

* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:גיטריסטיות ישראליות
קטגוריה:זמרות השרות בעברית
קטגוריה:זמרים השרים בעברית
קטגוריה:ישראליות שנולדו ב-1982
קטגוריה:ישראלים שנולדו ב-1982
ז'וליין נקוגה בקאלה

**ז'וליין נקוגה בקאלה** (בצרפתית: **Julien Nkoghe Bekalé**; נולד ב-9 בינואר 1962) הוא פוליטיקאי גבונזי, שכיהן כראש ממשלת גבון בשנים 2019 עד 2020.

## ביוגרפיה
בקאלה נולד בקאנגו , גבון. בקאלה הוא חבר המפלגה הדמוקרטית. כיהן במספר תפקידי שר, ובין היתר שר הנפט בשנת 2009 ושר ההובלה והציוד בשנת 2011, תחת הנשיאים עומר בונגו ועלי בונגו.

בשנת 2019 נערך בגבון ניסיון הפיכה, אשר בעטיו מונה בקאלה לראש ממשלה על ידי הנשיא עלי בונגו. מעבר למינוי שר אנרגיה חדש, לא ערך בקאלה שינויים בהרכב הממשלה. ביולי 2019 הוא פרש מתפקידו והוחלף ברוז כריסטיאן רפונדה.

## קישורים חיצוניים

קטגוריה:פוליטיקאים גבונזים
קטגוריה:ראשי ממשלות
קטגוריה:ילידי 1962
קטגוריה:בוגרי אוניברסיטאות ומכללות בגבון
געגוע (שיר)

**געגוע** הוא סינגל שהוקלט על ידי המוזיקאי והזמר הישראלי עידן רייכל בשיתוף הזמרת הישראלית דנה צלח. השיר יצא לאור ב-29 בפברואר 2016 כסינגל הרביעי מתוך אלבום הסולו הראשון של עידן רייכל, "היד החמה", על ידי חברת התקליטים הליקון.

עם יציאתו נכנס הסינגל אל המקום התשיעי במצעד השבועי של רשת ג', ולמקום ה-29 במצעד השבועי של רדיו אמצע הדרך.

## רקע וכתיבה
השיר נכתב, הולחן והופק על ידי עידן רייכל. השיר הוא בסגנון מוזיקת עולם אשר מאפיין שירים נוספים מתוך האלבום. השיר, לעומת שאר השירים באלבום אשר בוצעו על ידי רייכל עצמו, בוצע על ידי הזמרת דנה צלח.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-80 אלף השמעות.

## וידאו קליפ
טרם פורסם הווידאו קליפ המלא לשיר, ב-29 בפברואר 2016 העלה רייכל לערוץ היוטיוב שלו את האודיו הרשמי של השיר, בסמוך לצאת הסינגל.

נכון לספטמבר 2025, לשיר יש למעלה מ-1.6 מיליון צפיות ביוטיוב.

## גרסאות כיסוי
ב-2020 העלה לאינסטגרם הזמר חנן בן ארי גרסת כיסוי לשיר.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על געגוע
קטגוריה:סינגלים בהוצאת הליקון
הר ולר (ארץ ויקטוריה)

**הר ולר** (באנגלית: **Mount Weller**) הוא פסגה בארץ ויקטוריה, שבאנטארקטיקה.

ההר מתנשא ממערב לעמק ביקון; 7 קילומטרים דרומית - מערבית להר פירמיד, שבהרי קווטרמיין.

גובהה של הפסגה 2,420 מטרים מעל פני הים.

## היסטוריה
### גילוי ומיפוי ההר

ההר מופיע לראשונה במפה של מחלקת הסקרים של ניו זילנד משנת 1961, שנערכה בהתבסס על סקרים על הקרקע שבוצעו על ידי סוקרים ניו זילנדיים, בין השנים 1957 – 1960, ועל תצלומי אוויר שצולמו על ידי צי ארצות הברית באותן שנים.

### מקור השם

ההר נקרא על שמו של ויליאם ג'יי. ולר (William J. Weller), מהצי המלכותי, אשר השתתף, לצד הארטלי ט. פראר בסקר הגאולוגי הראשון של הרי קווטרמיין.

## קישורים חיצוניים

* הר ולר באתר הסקר הגאולוגי של ארצות הברית
* הר ולר באתר הגאזט האנטארקטי המשווה SCAR של ממשלת אוסטרליה

## הערות שוליים

ולר
ולר
אייפון SE (דור 2)

**הדור השני של אייפון SE** (הידוע גם כ-**אייפון SE 2020**) הוא טלפון חכם שעוצב, פותח ומשווק על ידי חברת אפל. זהו חלק מהדור ה-13 של האייפון, לצד דגמי אייפון 11 ו-11 Pro / Pro Max. האייפון SE הוכרז ב־15 באפריל 2020 על מנת להחליף את סדרת האייפון 8, תוך שהוא גם ממשיך דרכו של האייפון SE מהדור הראשון. הזמנות מוקדמות החלו ב־17 באפריל 2020, והטלפון שוחרר לאחר מכן ב־24 באפריל 2020.

הדור השני של SE דומה לממדים ולצורה של אייפון 8 (כולל הלוח הקדמי וכפתור הבית הפיזי עם Touch ID), וכן חולק רכיבי חומרה מאייפון 11, כולל מעבד A13 (במקום ה-A11, אשר נמצא באייפון 8). וממשיך את הדפוס שנקבע על ידי האייפון SE מהדור הראשון (שחלק את הממדים ואת הצורה עם מכשירי האייפון 5 ואייפון 5S הישנים יותר, אך את מרבית החומרה הפנימית שלו הוא חלק עם האייפון 6S הגבוה והגדול יותר).

בדומה ל-SE הקודם, הטלפון החדש ממוקם כ'דגם מוזל', וחסרים לו תכונות של דגמי השוק היקרים יותר כמו האייפון 11 ו-אייפון 11 פרו, כדוגמת התצוגה מקצה לקצה, ניווט על ידי מחוות, ו-Face ID.

## היסטוריה
ממשיך דרכו של האייפון SE מהדור הראשון היה מקור לניחושים מאז 2017, (שנה לאחר ששוחרר הדור הראשון). שמו היה נתון גם להשערות. ניחושים כללו (הנפוצים ביותר) **iPhone SE 2 / iPhone SE2**, **iPhone**, **iPhone SE (2020) / iPhone SE 2020** ו-**iPhone 9**, בגלל קווי דמיון עם האייפון 8.

במרץ 2020, על פי הדיווחים, נשלחו ל-Best Buy, מגינים לטלפון שלא היה מוכר עם גוף בגודל אייפון 8 ועדשת מצלמה יחידה. וכן פורסמו בחנות המקוונת של אפל מגני מסך של בלקין עבור אייפון SE התואמים לסגנון דגמי הבסיס של אייפון 6, אייפון 6S, אייפון 8 ואייפון 7. עם זאת, הפניות לאייפון SE הוסרו במהירות.

## עיצוב
לאייפון SE מסגרת אלומיניום וזכוכית קדמית ואחורית. מידות הטלפון והעיצוב החיצוני זהים כמעט לגמרי לאייפון 8 למעט הלוגו במרכז שהוא של אפל ללא מיתוג אייפון. בדומה לאייפון 8, יש לו את אותן הלוחיות העליונות והתחתונות בחלק הקדמי וכפתור בית המשולב עם Touch ID מהדור השני.

אייפון SE זמין בשלושה צבעים: לבן, שחור, ואדום.

בשונה מאייפון 8 הכסוף (וכל מכשירי האייפון הכסופים או הלבנים הקודמים מאז האייפון 4), האייפון SE הלבן כולל שוליים שחורים כמו הדגם השחור והדגם האדום, בקנה אחד עם סגנון הצבעים של אייפון 11 ו-אייפון XR.

## מפרט
### גודל
עם מסך אלכסוני של 4.7 אינץ', הדור השני של SE iPhone הוא קטן ביחס למרבית המכשירים שמיוצרים כיום. עם זאת, הוא עדיין גדול בשלושים אחוזים מהדור הראשון של ה-SE, שהמסך שלו הוא 4 אינץ'. מה שהוביל עיתונאי להצהיר כי האייפון SE מהדור השני היה "המסמר בארון הקבורה" עבור טלפונים קטנים, לאחר העלייה המהירה בגודל הסמארטפונים של כל הדגמים בשנים האחרונות.
### חומרה
המכשיר מגיע עם מעבד A13 של דגמי האייפון 11 ואפשרות לסים כפול.
#### תצוגה
גודל המסך הוא 4.7 שזהה לאייפון 8.
#### מצלמה
האייפון SE מגיע עם מצלמת 12MP המאפשרת לצלם בכמה מצבי צילום:
* תמונה
* Live Photo
* זום אופטי
* הילוך איטי
* פנורמה
* קיטועי זמן
* פורטרט הכולל מצבי תאורה שונים ועוצמת עומק
* Quick Take -לצלם סרטון\רצף תמונות בלחיצה אחת ארוכה על כפתור הצילום במצב תמונה
* סרט-ניתנת האפשרות גם לצלם סרטון ב-4K.
### תוכנה
אייפון SE הושק עם iOS 13.4 ותומך ב- Apple Pay וב-Apple Card.

## ציר זמן של דגמי אייפון

## קישורים חיצוניים

* 
* 

## הערות שוליים

קטגוריה:אייפון
קטגוריה:מכשירים שהושקו ב-2020
בייבי (סדרת טלוויזיה)

**בייבי** (באנגלית: **Baby**) היא סדרת טלוויזיה איטלקית מסוגת דרמת נעורים שנוצרה עבור נטפליקס. העונה הראשונה עלתה לראשונה ב-30 בנובמבר 2018. הסדרה עוקבת אחר תלמידות בתיכון-עילית ברומא העוסקות בזנות. הסדרה מבוססת, שלא באדיקות, על סיפורן של שתי נערות בתיכון ברומא שהיו מעורבות במעגלי זנות של קטינים בשנת 2014.

בדצמבר 2018 הודיעה נטפליקס על עונה שנייה של הסדרה, שהוקרנה בבכורה ב-18 באוקטובר 2019. הסדרה התחדשה לעונה שלישית ואחרונה, שעלתה לשידור ב-16 בספטמבר 2020

## עלילה
העלילה שמתרחשת בתיכון-עילית בשכונת פריולי ברומא, עוקבת אחר קיארה (בנדטה פורקרולי), נערה צעירה ובת למשפחה עשירה שמיואשת מחייה הרגילים והמשעממים למדי. כל זה משתנה כאשר קיארה פוגשת את לודוביקה (אליצ'ה פגאני), נערה בעייתית ואימפולסיבית שמרבה לעשות צרות, ולומדת עמה בשכבה, וזקוקה בסתר לכסף. גם בגלל הייאוש שלה וחלק בשל שעמום, לודוביקה מושכת את קיארה לעולם הזנות של קטינים, וזהו רעיון רע עבורה בדיוק כפי שזה נשמע. לודוביקה מסתבכת עם פיורה, בחור צעיר שהוא חלק מעסקי הזנות שדואג לה מאוד, עד כדי כך שהוא אובססיבי כלפיה. קיארה מנהלת מערכת יחסים עם דמיאנו, התלמיד החדש בבית הספר והבן של סנטור מכובד, תוך הסתרת חייה הסודיים מהוריה ומחבריה.

## שחקנים ודמויות
* בנדטה פורקרולי - קיארה אלטיירי / אמה
* אליצ'ה פגאני - לודוביקה סטורטי / דיזירה
* ריקרדו מנדוליני - דמיאנו יונס
* צ'אבלי ססטרה גונזלס - קמילה רוסי גובנדר
* ברנדו פצ'יטו - פאביו פדלי
* לורנצו זורזולו - ניקולו רוסי גובנדר
* גלטאה רנצי - אלזה אלטיירי
* טומאסו ראניו - אלברטו פדלי
* מאסימו פוג'ו - ארטורו אלטיירי

## סקירה

### קישורים חיצוניים
* 

## הערות שוליים

קטגוריה:תוכניות טלוויזיה שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:סדרות טלוויזיה איטלקיות
קטגוריה:סדרות נעורים
קטגוריה:זנות בטלוויזיה
כריסטיאן נצאי

**כריסטיאן לואי נצאי** (בצרפתית: **Christian Louis Ntsay**; 27 במרץ 1961) הוא פוליטיקאי המכהן כראש ממשלת מדגסקר.

נצאי נולד באנצירננה. ביוני 2018 נערכו הפגנות ברחבי המדינה, שהובילו להתפטרות ראש הממשלה אוליבייה מהפלי סולוננדרסאנה , ולמינויו של נצאי כראש הממשלה החדש על ידי הנשיא הר רג'ונאריממפיאנינה.

## קישורים חיצוניים

* כתבה על מינויו באתר midi-madagasikara

קטגוריה:פוליטיקאים מלגשים
קטגוריה:ילידי 1961
ליגת העל המונגולית בכדורגל

**ליגת העל המונגולית בכדורגל**, נקראת גם **הפרמייר ליג הלאומי המונגולי** (במונגולית: **Монголын Үндэсний Дээд Лиг** או **Монголын Үндэсний Премьер Лиг**) היא הליגה המקצוענית הבכירה בענף הכדורגל במונגוליה. הליגה מורכבת מעשרה מועדונים ומנוהלת על ידי פדרציית הכדורגל המונגולית.

עונת הבכורה החלה בשנת 1955 בשם האליפות הלאומית. בשנת 1974 נקראה בשם **ליגת [[עיר בירה|הבירה]]** (Нийслэл Лиг) ובשנת 1996 שונה שמה לשם הנוכחי: "הפרמייר ליג הלאומי המונגולי".

ליגה מנוהלת על ידי התאחדות הכדורגל המונגולית, החברה בקונפדרציית הכדורגל של אסיה (AFC). בהתאם לדירוג של AFC לשנת 2025 הליגה מדורגת במקום ה-32. בהתאם לכך היא לא זכאית לשלוח נציג לליגת האלופות האסייתית השנייה אך משתתפת בתחרות השלישית בחשיבותה.

## מתכונת הליגה
העונות מתחילות בסוף אפריל ונמשכות עד סוף אוקטובר או תחילת נובמבר בכל שנה קלנדרית. הקבוצות משחקות 27 משחקים כל אחת (כל קבוצה בליגה משחקת פעמיים, בבית ובחוץ). העונה מתחילה באוגוסט ומסתיימת ביולי.

שלוש נקודות מוענקות על ניצחון ואחת על תיקו, על הפסד לא מוענקות נקודות. הקבוצה עם מספר הנקודות הגבוה ביותר מוכרזת כאלופה. אם שתי קבוצות מסיימות עם אותו מספר נקודות נערך משחק ראש בראש המשמש לקביעת האלופה, כאשר השערים שהובקעו הם הקריטריון הבא שנחשב אם הפרש שערים לא יכול להבדיל בין הקבוצות.

הקבוצה שסיימה במקום האחרון יורדת ליגה. הקבוצה שסיימה במקום התשיעי משחקת משחק מבחן מול הקבוצה מליגת משנה.

## היסטוריה
משחקי הכדורגל הראשונים נערכו בשנת 1946 במונגוליה. פדרציית הכדורגל המונגולית הוקמה ב-1951, והאליפות הרשמית הראשונה התקיימה בשנת 1955, בשם "האליפות הלאומית המונגולית". מאוחר יותר בשנת 1996, שם הליגה שונה ל"ליגת העל הלאומית המונגולית" (ה-MFF). לאחר מכן ב-1997 נערכה רפורמה במערכת הליגות, והפדרציה הצטרפה ל-AFC, ושנה לאחר מכן הצטרפה לפיפ"א. ב-2002 הצטרפה ההתאחדות גם ל-EAFF.

קיים מידע חלקי משנות החמישים עד לשנת 2000, ומידע של תוצאות וקבוצות לא ידוע, אלא רק האלופות ידועות. ישנן מספר קבוצות בולטות בהיסטוריה של ליגת הכדורגל המונגולית, כולל קבוצת סויול (שהיא האלופה הראשונה), חודולמור וקבוצת טנגרין בוגנואוד. החל מ-2015 משקיעה המדינה כסף בפיתוח הכדורגל הלאומי, וההתאחדות מנסה להכניס אלמנטים מקצוענים לליגות הכדורגל ולשפר אותה.

## אלופות הליגה לפי עונות

* קבוצה המסומנת ב**כתב מודגש** זכתה בגביע המונגולי באותה העונה והשלימה דאבל מקומי.

**מקור**: מונגוליה – רשימת אלופות, RSSSF

## אליפויות לפי קבוצות

## קישורים חיצוניים

* התאחדות הכדורגל המונגולית
* מרכז הכדורגל המונגולי
* נתונים מאתר rsssf
* נתונים מאתר globalsport
* נתונים מאתר soccerway

## הערות שוליים

קטגוריה:מונגוליה: כדורגל
בנדטה פורקרולי

**בנדטה פורקרולי** (באיטלקית: **Benedetta Porcaroli**; נולדה ב-11 ביוני 1998) היא שחקנית איטלקייה. היא ידועה בעיקר בזכות גילומה של קיארה בסדרה "בייבי" בנטפליקס.

## ביוגרפיה
בין השנים 2015-2018. שיחקה פוקרולי בסדרת הטלוויזיה הפופולרית בערוץ Rai 1 "הכל יכול לקרות" (Tutto può succedere), כשיחקה את דמותה של פדריקה פררו הופעת הבכורה שלה בקולנוע הייתה בשנת 2016, בסרט המצליח "זרים מושלמים", בתפקיד סופיה.

מאז נובמבר 2018 החלה לגלם את דמותה של קיארה אלטיירי, הדמות הראשית וגיבורת סדרת הטלוויזיה האיטלקית "בייבי", שהופצה על ידי נטפליקס. 

בשנת 2020 היא הופיעה בקולנוע לצד ויטוריה פוצ'יני ואדוארדו ליאו בסרט "18 מתנות" בבימויו של פרנצ'סקו אמאטו.

בשנת 2021 כיכבה בתפקיד הראשי בסרט הדרמה "חינוך טוב" בדמותה של דונטלה קולסנטי; הסרט מבוסס על רומן באותו שם מאת הסופר אדוארדו אלבינטי. באותה שנה שיחקה בתפקיד קטן בסרט הקומדיה והמסתורין "שבע נשים ותעלומה" בתור קטרינה; הסרט נכתב ובוים על ידי אלסנדרו ג'נובזי, ומשמש כגרסה מחודשת לסרט הצרפתי "8 נשים" משנת 2002 מאת פרנסואה אוזון.

בשנת 2025 שיחקה בסדרת הדרמה ההיסטורית של נטפליקס, "הברדלס" (אנ') המבוסס על הספר באותו שם מאת ג'וזפה תומאזי די למפדוזה. 

## חיים אישיים
מאז 2018 היא נמצאת במערכת יחסים עם השחקן והבמאי מיקלה אלהייקה, איתו היא גרה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה איטלקיות
קטגוריה:איטלקיות שנולדו ב-1998
מנחם כץ (חייל)

**מנחם כץ** (3 באפריל 1938 – 10 באוקטובר 1973) היה חייל צה"ל שעוטר בעיטור העוז על פעולתו בקרב בסיני במלחמת יום הכיפורים. במהלך הפעולה נהרג.
## ביוגרפיה
מנחם כץ נולד בתל אביב. הוא למד בבית הספר היסודי "בית-חינוך צפון" ובבית הספר התיכון גימנסיה שלווה. היה ספורטאי נלהב, עסק בשיט בים ובנעוריו הצטרף לקבוצת השיט של אגודת הפועל. הוא זכה פעמיים באליפות הארצית בתחרות שיט מפרשיות. כמו כן עסק בציור, פיסול וגילוף.

כץ התגייס לצה"ל ב-1956. הוא שירת בנח"ל ואחרי הטירונות יצא לקורס למדריכי טופוגרפיה, לקורס צניחה ולקורס מ"כים.

לאחר תום שירות החובה שלו, הוצב כץ לשירות מילואים כאיש סיור ביחידת שריון. הוא השתתף במלחמת ששת הימים.

### במלחמת יום הכיפורים
במלחמת יום הכיפורים נשלחה יחידתו של כץ לחזית סיני. ב-10 באוקטובר 1973 הוא נמצא בתצפית בתעוז (מוצב) מרתף, ליד ציר הרוחב מבלוזה לקנטרה. המוצב נמצא בסמוך לקו החזית של צה"ל עם הצבא המצרי, שצלח את תעלת סואץ ותפס רצועה ברוחב של מספר קילומטרים ממזרח לה. אז הבחין כץ במשאית אספקה של צה"ל, שנהגה תעה בדרכו ונסע מערבה אל תוך השטח המוחזק על ידי המצרים.

כץ התנדב לנסוע בג'יפ אחרי המשאית אל תוך השטח המצרי כדי לעצור את נהגה ולהחזיר אותו אל קווי צה"ל. הוא נסע מערבה אל תוך השטח המצרי לעומק של כשלושה קילומטרים. אז קיבל פקודה לחזור על עקבותיו. בכל זאת סבר שיוכל להשיג את המשאית והמשיך לנסוע אחריה. כשראה שאבדה התקווה לעצור אותה והיה מוקף בחיילים מצרים הסתובב וניסה לחזור אל קווי צה"ל. בדרכו חזרה נפגע מאש המצרים ונהרג.

מנחם כץ היה בן 35 במותו. לאחר המלחמה הובא לקבורה בבית הקברות הצבאי קריית שאול. הוא הניח אשה, שני בנים, בת ואם.

## הנצחה
במאי 1975 הוענק לכץ לאחר מותו עיטור העוז על הפעולה שבה נפל. לאחר הענקת העיטור פרסם עיתון צה"ל במחנה רשימה עליו בשם "להחזיר נהג תועה".

שמו של כץ הונצח במספר אנדרטאות - באנדרטת יד לשריון בלטרון, באנדרטה לנופלי העיר חולון, בבית יד לבנים בתל אביב ובחולון ובבית הספר היסודי שבו למד. חבריו ייסדו תחרות שיט מפרשיות שנתי לזכרו, ואחד מהם, הפסל יגאל תומרקין, עיצב גביע נודד, שהוענק לזוכה בתחרות.

## קישורים חיצוניים
* 
* מנחם כץ, באתר הגבורה

קטגוריה:בוגרי בית החינוך ע"ש א"ד גורדון
קטגוריה:בוגרי גימנסיה שלווה
קטגוריה:מעוטרי עיטור העוז במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1938
קטגוריה:ישראלים שנפטרו ב-1973
חיי הציירים, הפסלים והאדריכלים הדגולים ביותר

**חיי הציירים, הפסלים והאדריכלים הדגולים ביותר** (באיטלקית: **Le vite de' più eccellenti pittori, scultori e architettori**), היא סדרה של ביוגרפיות אמנותיות שנכתבו על ידי הצייר והארכיטקט האיטלקי **[[ג'ורג'ו וזארי]]** שחי במאה ה-16, הספר נחשב לאחד הכתבים המשפיעים ביותר של הרנסאנס האיטלקי על אמנות ולספר החשוב הראשון על תולדות האמנות. לעיתים נקרא הספר בקיצור **Le Vite** ובעברית מכונה **חיי האמנים**.

כהיסטוריון האמנות האיטלקי הראשון, וזארי ייסד ז'אנר חדש: אנציקלופדיה של ביוגרפיות של אמנים. שיצא לאור בשנת 1550 והוקדש לקוזימו דה מדיצ'י, דוכס טוסקנה, משמש מקור חסר תקדים לחוקרי אמנות והיסטוריה כיום. הספר כולל מחקר של השיטות הטכניות בהן השתמשו באמנות של התקופה. וזארי היה הראשון שהשתמש במילה "רנסאנס" בדפוס. הספר שוכתב והורחב בשנת 1568 ונוספו לו פורטרטים של האמנים.

הספר נוטה מאוד לטובת האמנים הפלורנטינים, ומייחס להם את כל ההתפתחויות החדשות באמנות הרנסאנס, כגון המצאת אמנות הגילוף. מאמנויות באזורים אחרים באירופה, ובעיקר אמנות ונציאנית, מתעלם הספר. בין המהדורה הראשונה לשנייה וזארי ביקר בוונציה ולכן במהדורה השנייה הוא מתייחס יותר לאמנות הוונציאנית (ומכניס גם את טיציאן לספר), אולם ההטיה נשארת.

בתוך הביוגרפיות של וזארי ניתן למצוא רכילויות רבות. רבות מהאנקדוטות שלו נראות אמיתיות, אולם ככל הנראה רובן המצאת דמיונו. אנקדוטות אחרות הן בדיות ברורות, כמו הסיפור על ג'וטו הצעיר שצייר זבוב על ציור של מורו צ'ימבואה, לאחר שזה האחרון ניסה במשך זמן רב להעיף זבוב אמיתי מהציור. רוב ההערות האסתטיות של וזארי היו מדויקות וללא משוא פנים. הוא לא ניסה לחקור לגבי תאריכים מדויקים, כפי שעושים היסטוריונים מודרניים של האמנות. הביוגרפיות שלו נכונות ביותר לגבי האמנים מתקופת חייו. למרות הבעיות העובדתיות הרבות בספרו של וזארי, הוא עדיין נחשב לקלאסיקה.

## מהדורות הספר

Vite.jpg|חלק I ו-II מתוך מהדורת 1568 (שער בלבד)
Vasari - Le vite de’ piu eccellenti pittori, scultori, et architettori, 1-2, 1568.djvu|page=1|חלק I ו-II מתוך מהדורת 1568 (הספר המלא)
Vasari - Le vite de’ piu eccellenti pittori, scultori, et architettori, 3-1, 1568.djvu|page=5|חלק III, כרך 1 מתוך מהדורת 1568 (הספר המלא)
Vasari - Le vite de’ piu eccellenti pittori, scultori, et architettori (1568).pdf|page=5|חלק III, כרך 2 מתוך מהדורת 1568 (הספר המלא)


## לקריאה נוספת
* ג'ורג'ו וזארי: **חיי הציירים, הפסלים והאדריכלים הדגולים ביותר**, עורך כללי: משה ברש, תרגום מאיטלקית: מרים שוסטרמן, מוסד ביאליק ירושלים 1985.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:ספרי 1550
קטגוריה:ספרי 1568
קטגוריה:הרנסאנס
קטגוריה:ספרים ביוגרפיים
קטגוריה:תולדות האמנות
קטגוריה:ספרות איטלקית
אדווה טוויל

**אדווה טוויל** (נולדה ב-26 ביוני 1985) היא כדורגלנית עבר ישראלית ששיחקה כקשרית בליגת העל ובנבחרת ישראל.

## ביוגרפיה
טוויל נולדה בירוחם ושיחקה כדורגל עם הילדים בשכונה. בגיל 12 משפחתה חזרה בתשובה והיא למדה באולפנת נריה בדימונה. בשנת 2000, בגיל 15, הצטרפה לבית"ר באר שבע ששיחקה בליגת הנשים הבכירה. בתחילת 2002 ולאחר מאבק משפטי עברה ליריבה העירונית הפועל באר שבע ושיחקה בה שתי עונות.

בגיל 18 יצאה בשאלה, עזבה את ירוחם והתגוררה ביישובים של הקבוצות בהן שיחקה. מבאר שבע עברה לשחק בקבוצות אחרות בליגת הנשים הבכירה בהן מכבי חולון, עירוני ירושלים, מועדון הכדורגל רמת השרון,  מכבי כישרונות חדרה ואס"א תל אביב. בעונת 2009/2010 במכבי כישרונות חדרה הבקיעה 46 שערים וסיימה כסגנית מלכת השערים של הליגה. החל משנת 2015 שיחקה במ.כ רמת השרון והובילה את המועדון לזכייה ראשונה באליפות ולאחר מכן כקפטנית גם בזכייה היסטורית בגביע.

טוויל מתגוררת בנתניה ומ-2006 מנהלת תחנת דלק בעיר. החל מ-2019 מנהלת את קבוצת מ.כ רמת השרון.

## בנבחרת
משנת 2003 שיחקה טוויל בנבחרת הנערות עד גיל 19 ושותפה ב-3 משחקים. את הופעת הבכורה בנבחרת הבוגרת רשמה ב-2008 נגד נבחרת בלארוס ומאז ועד 2018 רשמה 48 הופעות בקמפיינים רבים במדים הלאומיים.

## תארים
### [[מכבי חולון (כדורגל נשים)|מכבי חולון]]
* גביע המדינה: 2003/2004, 2012/2013

### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

### [[מועדון הכדורגל רמת השרון (כדורגל נשים)|מ.כ רמת השרון]]
* אליפות המדינה: 2015/2016
* גביע המדינה: 2017/2018

## קישורים חיצוניים

* פרופיל, באתר ההתאחדות לכדורגל בישראל
* שיר אוסטפלד, חולה על כדורגל, באתר נתניה און ליין

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות הפועל באר שבע
קטגוריה:כדורגלניות מכבי חולון
קטגוריה:כדורגלניות מ.כ. רמת השרון
קטגוריה:כדורגלניות מכבי כישרונות חדרה
קטגוריה:כדורגלניות אס"א תל אביב
קטגוריה:בוגרות אולפנות
קטגוריה:יוצאות בשאלה
קטגוריה:ישראליות שנולדו ב-1985
קטגוריה:ישראלים שנולדו ב-1985
אולן בטור (כדורגל)

**אולן בטור** (במונגולית: **ФС Улаанбаатар**) הוא מועדון כדורגל מקצועני מהעיר אולן בטור, מונגוליה המתחרה בליגת העל המונגולית ולרשותו שתי זכייה באליפות המדינה, הזכייה הראשונה באליפות שהתרחשה שנה בלבד לאחר הקמת הקבוצה.

## היסטוריה
קבוצת הכדורגל אולן בטור הוקמה בשנת 2010. בסגל הקבוצה נכללו החלוץ קים מיונג-ווון שהשתתף בגביע העולם 2010 וסין צ'ול-ג'ין מקוריאה הצפונית.

בשנת 2011 המועדון זכה בתואר הראשון שלו עם הזכייה באליפות מונגוליה.

בשנים הבאות המועדון התבסס כאחד ממועדוני הכדורגל החזקים במדינה, משהעפיל לשלבי גמר הגביע מספר פעמים והתמודד על הסופרקאפ ומספר פעמיים במקום השני. בעונת 2018 אימן אותה מרקו ראגיני, מאמנה לשעבר של נבחרת סן מרינו בכדורגל.

## הישגים לפי עונה

## תארים
; ליגת העל המונגולית: 
* **זכייה (2)::** 2011, 2023
* **סגנות (3):** 2015, 2018, 2022
**הגביע המונגולי**

**זכייה (1):** 2023

## קישורים חיצוניים
* 

* אולן בטור באתר התאחדות הכדורגל המונגולית

## הערות שוליים

קטגוריה:קבוצות כדורגל מונגוליות
קטגוריה:קבוצות כדורגל שהוקמו ב-2010
צ'אבלי ססטרה גונזלס

**צ'אבלי ססטרה גונזלס** (בספרדית: **Chabeli Sastre Gonzalez**; נולדה ב-1994) היא שחקנית איטלקייה ילידת קובה. היא ידועה ביותר לאור גילום הדמות קמילה בסדרה "בייבי" בנטפליקס, שצולמה בשנים 2018–2020.

## ביוגרפיה
גונזלס נולדה בשנת 1994 בהוואנה בקובה. בגיל 6 היא עברה לאיטליה להתגורר ברומא עם משפחתה. ברומא החלה לקחת שיעורי משחק וקורסי תיאטרון בין השנים 2016 ל-2018. בעבר, סיפרה גונזלס שהיא מקבלת השראה מדיוות העבר וההווה, החל ממרילין מונרו ועד פנלופה קרוז.

הקריירה הטלוויזיונית שלה החלה לראשונה בתפקיד בו גילמה את דמותה של קמילה בסדרה "בייבי", שמופצת על ידי נטפליקס, ושודרה בין השנים 2018–2020.

## חיים אישיים
למעט משחק, לגונזלס תחביבים כגון ריקוד סלסה קובנית ורכיבה על סוסים.

## פילמוגרפיה
### קולנוע
Lagonegro - 2019 (סרט קצר)

### טלוויזיה
2018-2020 - בייבי

### קליפ מוזיקלי
2019 - Random – Scusa a a a

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה איטלקיות
קטגוריה:מהגרים מקובה
קטגוריה:מהגרים לאיטליה
קטגוריה:ילידות 1994
קטגוריה:איטלקים שנולדו ב-1994
דרך עפר

[שמאל|ממוזער| [בקר הבית|בקר על דרך עפר בפרגוואי.]]
[ממוזער|אדם מפזר מים על דרך עפר, כדי למנוע העלאת אבק, בעזרת שני [מזלף|מזלפים הנישאים על גבו בעזרת אסל. הטריטוריות האינדו-הולנדיות (אינדונזיה של היום), 1929 או 1930.]]
דרך **[[חול|עפר]]** או שביל עפר היא סוג של דרך לא סלולה העשויה מהחומר המקורי של משטח היבשה דרכו הוא עובר. בשם "דרך עפר" ייקראו לרוב דרכים המתאימות לנסיעת רכבים. שביל צר יותר המתאים להולכי רגל, או לתנועת בעלי חיים, ולעיתים גם למעבר של כלי רכב קטנים, עשוי גם הוא להיקרא "דרך עפר", ולעיתים ייעשה שימוש במונחים "מסלול עפר" או "שביל עפר".

כבישים לא סלולים עם משטח קשה יותר, שנוצרו על ידי תוספת של חומרים כמו חצץ או אבנים, נקראים פעמים רבות "דרכי עפר", אך מהנדסי הכבישים מגדירים אותם "דרכים משופרות".

דרך חצץ, לעומת דרך עפר, היא נתיב שלרוב מסודר בצורה משופעת, על מנת לנקז מי גשמים, ומכיל תעלות ניקוז בצידי הכביש.

בדרך עפר לרוב לא יהיו הגבהות באזורים הרריים, שנועדו למנוע הצפה של הדרך. עקב כך בעת ירידת משקעים, מים רבים מתנקזים אליהן ונתיב התנועה מוצף, ולאחר גשם כבד עשויה הדרך להיות בלתי עבירה אפילו לרכב שטח. מסיבה זו, במדינות מסוימות, כמו אוסטרליה, ניו זילנד ופינלנד, דרכים אלו ידועות בשם "דרכי מזג אוויר יבש".

לדרכי עפר מאפיינים שונים בהתאם לקרקע ולמאפיינים הגאולוגיים של המיקום הגאוגרפי שלהן, והן עשויות להיות - חוליות, סלעיות, או בעלות משטח אדמה חשוף, שעלול להיות בוצי וחלקלק במיוחד בעת רטיבות, או קשיח במיוחד ביובש.

דרכים אלו נפוצות באזורים כפריים במדינות רבות, כאשר פעמים רבות הדרך צרה מאוד ומשמשת לעיתים רחוקות לתנועה. הן מצויות גם במטרופולינים במדינות מתפתחות רבות, שם הן עשויות לשמש אף ככביש מהיר גדול ורחב.

## נסיעה בדרכי עפר
בעוד שרוב דרכי החצץ משמשות ככביש בכל מזג אוויר ויכולות לשמש לתנועה של רכבים רגילים, כבישי עפר עשויים להיות אפשריים לנסיעה רק עבור משאיות או רכבי שטח, במיוחד במזג אוויר גשום, או בחלקי דרך סלעיים או חוליים מאוד. גם רכבי שטח עשויים להיתקע בחול או בבוץ, באזורים הקשים יותר לנסיעה בדרכים אלו.

נהיגה בכבישי עפר דורשת מהנהג תשומת לב רבה לשינויים בשטח וקל יותר לאבד בה שליטה מאשר בדרך חצץ.
שמאל|ממוזער| דרך עפר בברזיל

## גלריית תמונות

קובץ:Dirt Road - Fremont - CA.jpg|דרך עפר בפרימונט, קליפורניה
קובץ:655 Wrightwood Avenue Circa 1880, Lincoln Park Chicago Illinois.jpg|רחוב רייטווד בשכונת לינקולן פארק, בשיקגו, אילינוי, בערך 1880
קובץ:Frühlingslandschft Aaretal Schweiz.jpg|מסלול הרים בשווייץ
קובץ:DryDirtRoadDetail.jpg|דרך יבשה


## קישורים חיצוניים

קטגוריה:דרכים וכבישים
קרחון אסטרו (אנטארקטיקה)

**קרחון אסטרו** (באנגלית: **Astro Glacier**) הוא קרחון בארץ אואטס שבאנטארקטיקה. 

הקרחון ממוקם בין גבעות טרנר, ופסגת טריקורן שברכס מילר.  

הקרחון זורם לכיוון צפון - מזרח, ונשפך אל קרחון מארש. 

## היסטוריה
### גילוי הקרחון

הקרחון התגלה על ידי המחלקה הצפונית (the northern party) של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1961–1962.

### מקור השם

הקרחון נקרא בשם זה, משום שתחנה מחקר אסטרונומית הוקמה על מצוק בשפך הקרחון בדצמבר 1961. 

## קישורים חיצוניים

* קרחון אסטרו באתר הסקר הגאולוגי של ארצות הברית
* קרחון אסטרו באתר הגאזט האנטארקטי של ממשלת אוסטרליה
* קרחון אסטרו באתר הגאזט האנטארקטי המשווה SCAR של ממשלת אוסטרליה

## הערות שוליים

אסטרו
ארצ'ים אולן בטור

**מועדון הכדורגל ארצ'ים** (במונגולית: **Эрчим Хөлбөмбөгийн Клуб**) הוא קבוצת כדורגל מקצוענית מהעיר אולן בטור, מונגוליה, שמתמודדת בליגת העל המונגולית, בה זכתה עשר פעמים, מאז שנת 1996 ובגביע AFC האסייתי.

המועדון מארח את משחקי החוץ באצטדיון הספורט הלאומי של מונגוליה, בעוד את משחקי הבית הוא מארח באצטדיון ארצ'ים, מול תחנת הכוח 4 בעיר אולן בטור.

בשנת 2017 המועדון העפיל לראשונה לגביע AFC והפך למועדון המונגולי הראשון שעשה זאת, עם זאת המועדון מעולם לא העפיל מעבר לשלב הבתים של טורניר זה.

בעוד שכל המועדונים האחרים באולן בטור חולקים את מרכז הכדורגל של התאחדות הכדורגל המונגולית כאצטדיון ביתי, לארצ'ים יש אצטדיון משלו.

## הישגים לפי עונה

## תארים
* **[[ליגת העל המונגולית בכדורגל|ליגת העל המונגולית]]: (13)**
** זכייה: 1996, 1998, 2000, 2002, 2007, 2008, 2012, 2013, 2015, 2016, 2017, 2018, 2022
** סגנות: 1997, 1999, 2009, 2014, 2019
* **גביע מונגוליה: (9)**
** זכייה: 1996, 1997, 1998, 1999, 2000, 2011, 2012, 2015, 2019
** גמר: 2001, 2002, 2014
* **הסופרקאפ המונגולי: (7)**
** זכייה: 2011, 2012, 2013, 2014, 2015, 2016, 2017

## קישורים חיצוניים
* 

* אתר רשמי
* התאחדות הכדורגל המונגולית

## הערות שוליים

קטגוריה:קבוצות כדורגל שהוקמו ב-1994
קטגוריה:קבוצות כדורגל מונגוליות
אוון גלייברמן

**אוון גלייברמן** (באנגלית: **Owen Gleiberman**; נולד ב-24 בפברואר 1959) הוא מבקר קולנוע אמריקאי. מבקר הקולנוע הראשי של "וראייטי" מאז מאי 2016. משנת 1990 ועד 2014 כתב גלייברמן עבור "אנטרטיינמנט ויקלי". בשנים 1981 עד 1989 עבד בעיתון "The Phoenix" .

## ביוגרפיה
גלייברמן נולד בלוזאן שבשווייץ להורים אמריקאים. הוא גדל באן ארבור שבמישיגן, ולמד באוניברסיטת מישיגן.

עבודתו של גלייברמן פורסמה במגזינים "Premiere"  ו-"Film Comment" , וביקורות שלו הופיעו באנתולוגיה "Love and Hisses". גלייברמן סוקר סרטים עבור NPR ו-NY1 . הוא חבר בחוג מבקרי הקולנוע של ניו יורק. הוא אחד המבקרים שהופיעו בסרט התיעודי של ג'רלד פרי  לשנת 2009 "For the Love of Movies: The Story of American Film Criticism".

גלייברמן חיבר אוטוביוגרפיה בשם "Movie Freak".

## קישורים חיצוניים

* 

## הערות שוליים

קטגוריה:בוגרי אוניברסיטת מישיגן
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:מבקרי קולנוע אמריקאים
קטגוריה:אמריקאים שנולדו ב-1959
מירוסלב וייס

**מירוסלאב וייס** (במקדונית: **Мирослав Вајс**; נולד ב-27 ביולי 1979) הוא כדורגלן עבר מקדוני ששיחק בעמדת הבלם.

## קריירה
וייס התחיל את הקריירה שלו בווארדאר סקופיה ובגיל 19 הצטרף להיידוק ספליט. בקיץ  חתם ברייקה. בקיץ  הגיע להתרשמות בהפועל באר שבע וכעבור זמן קצר חתם בקבוצה. במדי באר שבע רשם 26 הופעות ללא שער.

בקיץ  חזר למקדוניה וחתם ברבוטניצ'קי. בהמשך חזר לווארדאר סקופיה ולאחר מכן חתם במטאלורג סקופיה.

לזכותו של וייס יש תשע הופעות בנבחרת מקדוניה.

## קישורים חיצוניים

## הערות שוליים

קטגוריה:כדורגלנים מקדונים
קטגוריה:בלמי כדורגל מקדונים
קטגוריה:סקופיה: כדורגלנים
קטגוריה:כדורגלני היידוק ספליט
קטגוריה:כדורגלני רייקה
קטגוריה:כדורגלני הפועל באר שבע
קטגוריה:כדורגלני רבוטניצ'קי
קטגוריה:כדורגלני וארדאר סקופיה
קטגוריה:כדורגלני מטאלורג דונצק
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים מקדונים בישראל
קטגוריה:ספורטאים מקדונים באוקראינה
קטגוריה:מקדונים שנולדו ב-1979
ג'ון הווארד דלטון

**ג'ון הווארד דלטון** (באנגלית: **John Howard Dalton**; נולד ב-13 בדצמבר 1941) הוא פוליטיקאי לשעבר ומשקיע אמריקאי. מיולי 1993 ועד נובמבר 1998 הוא כיהן כמזכיר הצי של ארצות הברית.
## קורות חייו
ג'ון דלטון נולד בניו אורלינס. הוא למד במשך שנה באוניברסיטת המדינה של לואיזיאנה ולאחר מכן החל את הכשרתו באקדמיה הימית של ארצות הברית, שאותה הוא סיים ב-1964 בהצטיינות. לאחר סיום הכשרתו הוא שירת בצי ארצות הברית בין השנים 1964 - 1969. בתקופת שירותו הוא קיבל הכשרה בתחום האנרגיה הגרעינית הימית ושירת בצוללת "בלובק" (USS Blueback) כקצין אספקה ומזון ובצוללת "ג'ון ק. קלהון" (USS John C. Calhoun) כעוזר הראשי להנעה, כקצין הקשר וכקצין מערכות נשק. בעת שירותו הפעיל הוא קיבל דרגת לוטננט וכאשר שירת בכוחות המילואים של הצי קודם לדרגת לוטננט קומנדר.

## קריירה עסקית ופוליטית
לאחר שחרורו מהצי ניהל דלטון את הסניף בסן אנטוניו, טקסס של בנק ההשקעות Stephens Inc שבסיסו בליטל רוק, ארקנסו. קודם לעבודתו בבנק זה הוא את הבנק המסחרי Best Associates שבדאלאס ו-Mason Best Company שביוסטון. ב-1971 קיבל דלטון תואר שני במנהל עסקים מבית הספר וורטון של אוניברסיטת פנסילבניה.

בין השנים 1984–1988 כיהן דלטון כיושב ראש מועצת המנהלים וכמנהל הכללי של חברת ההשקעות Freedom Capital Corporation בסן אנטוניו וכנשיא של אגודת החסכונות סיקווין. קודם לכן הוא היה נשיא חטיבת הנדל"ן של חברת גיל בסן אנטוניו. בדצמבר 1979 הוא מונה על ידי נשיא ארצות הברית ג'ימי קרטר כחבר במועצה הפדרלית של הבנקים להלוואות לדיור, תפקיד בו הוא שימש עד יולי 1981. לפני כן הוא היה נשיא האגודה הלאומית הפדרלית למשכנתאות של מחלקת השיכון והפיתוח העירוני של ארצות הברית.

ב-22 ביולי 1993 מונה דלטון כמזכיר הצי של ארצות הברית בממשלו של הנשיא ביל קלינטון ובתפקיד זה הוא כיהן עד ה-16 בנובמבר 1998.

בין השנים 2005–2017 שימש דלטון כנשיא "מועצת מדיניות השיכון".

## קישורים חיצוניים

* מידע על דלטון באתר הצי 

## הערות שוליים

קטגוריה:מזכירי הצי של ארצות הברית
קטגוריה:בוגרי האקדמיה הימית של ארצות הברית
קטגוריה:קצינים וחוגרים בצי ארצות הברית
קטגוריה:בנקאים אמריקאים
קטגוריה:בוגרי בית הספר וורטון
קטגוריה:נשיאות ביל קלינטון: אישים
קטגוריה:אמריקאים שנולדו ב-1941
פרג'אני סאסי

**פרג'אני סאסי** (בערבית: **فرجاني ساسي**; נולד ב-18 במרץ 1992) הוא כדורגלן תוניסאי המשחק בעמדת הקשר באל-ע'ראפה מליגת העל הקטרית.

## קריירת מועדונים
סאסי התחיל את הקריירה שלו בספקסיין מליגת העל התוניסאית. בעונת , ערך את הופעת הבכורה שלו במועדון בה גם כבש את שער הבכורה שלו בקבוצה.

ב-6 בינואר 2015, סאסי חתם במץ מהליגה הצרפתית השנייה, בה שיחק שנה וחצי.

בקיץ , סאסי חזר לתוניסיה וחתם אספראנסה דה תוניס.

בינואר  חתם בא-נסר מליגת העל הסעודית.

בקיץ , חתם בא-זמאלכ מליגת העל המצרית.

ב-29 ביולי 2021 סאסי חתם בא-דוחייל מליגת העל הקטרית.

## קריירה בינלאומית
ב-8 ביוני 2013, סאסי ערך את הופעת הבכורה שלו בנבחרת תוניסיה בתיקו 2-2 נגד . ב-15 באוקטובר 2014, סאסי הבקיע את שער הבכורה שלו בניצחון 0–1 נגד .

סאסי הבקיע את השער הראשון של תוניסיה במונדיאל 2018, בפנדל בדקה ה-35 בהפסד 1–2 ל. סאסי השתתף עם הנבחרת שלוש פעמים בגביע אפריקה לאומות: 2015, 2017 ו-2019.

נכלל בסגל נבחרת תוניסיה לטורניר מונדיאל 2022.

## תארים
; ספקסיין
*ליגת העל התוניסאית: 

; א-זמאלכ
*הסופר קאפ הסעודי-מצרי: 
*גביע הקונפדרציה האפריקאי: 
*הגביע המצרי: 
*הסופר קאפ המצרי: 
*הסופר קאפ האפריקאי: 

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני ספקסיין
קטגוריה:כדורגלני מץ
קטגוריה:כדורגלני אספראנסה דה תוניס
קטגוריה:כדורגלני א-נסר
קטגוריה:כדורגלני א-זמאלכ
קטגוריה:כדורגלני א-דוחייל
קטגוריה:כדורגלני אל-ע'ראפה
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2025
קטגוריה:ספורטאים זרים בצרפת
קטגוריה:ספורטאים זרים בערב הסעודית
קטגוריה:ספורטאים זרים בקטר
קטגוריה:תוניסאים שנולדו ב-1992
מאיר כהן (חייל צה"ל)

**מאיר כהן** (11 בינואר 1947 – 5 ביוני 1967) היה חייל צה"ל שעוטר בעיטור העוז על פעולתו ברצועת עזה ביום הראשון של מלחמת ששת הימים. הוא נהרג בקרב בשיח' זוויד שבסיני בהמשך אותו יום.

## ביוגרפיה
מאיר כהן נולד בעיר אוג'דה שבמרוקו. הוא עלה לישראל בגיל שמונה. למד בבית הספר היסודי "ענף החיים" בירושלים. הוא החל ללמוד בבית ספר תיכון, אך כעבור שנה נאלץ להתחיל לעבוד בבקרים כדי לסייע בפרנסת משפחתו ועבר ללמוד בלימודי ערב.

במאי 1966 התגייס כהן לשירות סדיר בצה"ל, והתנדב לשרת בחטיבת הצנחנים. בנובמבר 1966 נפצע בפעולת סמוע. לאחר זאת דרשו הוריו שיבקש העברה מיחידתו, אך הוא סירב.

### במלחמת ששת הימים
עם פרוץ מלחמת ששת הימים יצא כהן לקרב עם יחידתו במסגרת אוגדה 84, שמשימתה הייתה הכרעת הצבא המצרי שחנה ברצועת עזה. חיילי חטיבת הצנחנים יצאו לקרב כשהם רכובים על גבי זחל"מים. ביום המלחמה הראשון, 5 ביוני 1967, הם נתקלו ליד כפר שאן שבקרבת רפיח בטנקים מצריים שפגעו בכלי רכבם ונגרמו להם אבדות רבות. במהלך הקרב ירה כהן רימון רובה נגד טנקים לעבר משאית מצרית ופגע בה. בהמשך נמצא הזחל"ם שבו ישב במרחק של 40 מטרים מטנק מצרי מדגם T-34. כהן ירה רימון רובה נוסף מעל דופן הזחל"ם לעבר הטנק, שנפגע והתלקח.

בהמשך היום נהרג כהן מפגיעת פגז טנק מצרי בקרב שנערך בשיח' זוויד שמדרום לרפיח.

מאיר כהן היה בן 20 במותו. הוא הובא לקבורה בבית הקברות הצבאי הארעי בבארי. לאחר מספר חודשים הועבר ארונו לקבורה בבית הקברות הצבאי בהר הרצל בירושלים.

## הנצחה
בשנת 1973 הוענק לכהן לאחר מותו עיטור העוז על פעולתו בכפר שאן.

שמו של כהן הונצח באנדרטת הצנחנים שליד תל נוף ובאנדרטה בבית יד לבנים בירושלים.

## קישורים חיצוניים
* 
* מאיר כהן, באתר הגבורה

קטגוריה:מעוטרי עיטור העוז במלחמת ששת הימים
קטגוריה:חיילי חטיבת הצנחנים
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1947
קטגוריה:ישראלים שנפטרו ב-1967
הר הייל (אנטארקטיקה)

[ממוזער|שמאל|מפת [רכס סנטינל (אנטארקטיקה)|רכס סנטינל הר הייל ממוקם בפינה הימנית העליונה של הרביע השני משמאל בשורה העליונה של רביעיי המפה]]
**הר הייל** (באנגלית: **Mount Hale**) הוא הר ברכס הראשי של רכס סנטינל, בארץ אלזוורת', שבאנטארקטיקה.

גובהו של ההר 3,595 מטרים מעל פני הים.

ההר ממוקם 2.7 קילומטרים מהר דייוויס.

## היסטוריה
### גילוי ומיפוי ההר

ההר התגלה על ידי משלחת החצייה של ארץ מרי בירד (Marie Byrd Land Traverse party), אשר חקרה את האזור בין השנים 1957–1958, בפיקודו של סי. ר. בנטלי (C.R. Bentley).

### מקור השם

ההר נקרא על שמו של דניאל פ. הייל (Daniel P. Hale), פיזיקאי חוקר זוהר דרומי בתחנת בירד, וחבר במשלחת החצייה.

## לקריאה נוספת

• Damien Gildea, **[https://books.google.co.il/books?id=c7HtBgAAQBAJ&pg=PT9&lpg=PT9&dq=%22Mount+Hale%22+antarctica&source=bl&ots=C9Ges51z39&sig=ACfU3U0KHNdNUe_u9a1SxHbEYCUF64nlvA&hl=en&sa=X&ved=2ahUKEwj50sbErYnpAhWH_qQKHf6oAY0Q6AEwBHoECBQQAQ#v=onepage&q=%22Mount%20Hale%22%20antarctica&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* הר הייל באתר הסקר הגאולוגי של ארצות הברית
* הר הייל באתר הגאזט האנטארקטי של ממשלת אוסטרליה
* הר הייל באתר הגאזט האנטארקטי המשווה SCAR של ממשלת אוסטרליה
* הר הייל באתר peakbagger

## הערות שוליים

הייל
הייל
אולן בטור סיטי

[ממוזער|סמל המועדון עד [2017.]]
**אולן בטור סיטי** (במונגולית: **Улаанбаатар Сити клуб**) הוא מועדון כדורגל מהעיר אולן בטור שבמונגוליה, המתמודד בליגת העל המונגולית. המועדון העפיל לראשונה לליגה בעונת 2016 וזכה באליפות בעונת 2019.

סמל המועדון עד 19 באפריל 2017 היה עיט.

## היסטוריה
המועדון הוקם ב-19 במרץ 2016 ביוזמת קבוצת MT, שהייתה נותנת החסות העיקרית. המועדון רכש את רישיון ההשתתפות בפרמייר ליג ממועדון "חנגאריד" שפורק. קבוצת MT שילמה 15 מיליון טוגרוג עבור הרישיון.

אולן בטור סיטי זכתה לראשונה באליפות הפרמייר ליג בשנת 2019, מה שהעניק לה את הזכות להשתתף לראשונה במפעלי האסייתיים והיא התמודדה בגביע AFC בעונת 2020, בה השתתפה בשלב המוקדמות השני לפני שהטורניר הושבת בעקבות מגפת הקורונה. הקבוצה שברה את רציף האליפות של ארצ'ים, שזכתה בארבע אליפויות רצופות קודם לכן.

בינואר 2020, למאמן הקבוצה מונה ווז'יסלאב בראלושיץ'.

## אצטדיון
לאורך עונת 2019, הקבוצה שיתפה את מרכז הכדורגל של התאחדות הכדורגל המונגולית כמגרש ביתי. בהמשך חברת G-Mobile המונגולית מימנה בניית אצטדיון חדש עבור הקבוצה בסוף קיץ 2017, כאשר השלמתה המקורית הצפויה הייתה ברבעון השלישי של שנת 2018.. בסופו של דבר האצטדיון נחנך באפריל 2019.

## הישגים לפי עונה
; מפתח

## מאמנים ראשיים

## תארים
;אליפות מונגוליה
* **זכייה (1):** 2019
;הגביע המונגולי
* **זכייה (1):** 2017
;הסופרקאפ המונגולי
* **זכייה (1):** 2018
;

## קישורים חיצוניים
* 

* אולן בטור סיטי באתר התאחדות הכדורגל המונגולית
* אולן בטור סיטי באתר globalsportsarchive.com

## הערות שוליים

קטגוריה:קבוצות כדורגל שהוקמו ב-2016
קטגוריה:קבוצות כדורגל מונגוליות
שמואל לוי (חייל צה"ל)

**שמואל לוי** (1 בינואר 1946 – 16 במרץ 1965) היה חייל צה"ל שעוטר בעיטור העוז על פעולתו בגבול ישראל-סוריה. במהלך הפעולה נהרג.

## ביוגרפיה
שמואל לוי נולד בעיר מקנס שבמרוקו, הצעיר מבין ארבעה בנים במשפחתו. הוא עלה לישראל בגיל שש. הוא למד בבית הספר היסודי "הבונים" בקריית ביאליק והיה פעיל בתנועת הנוער העובד. הוא השתלם במקצוע המסגרות.

בשנת 1963 גויס לוי לצה"ל בגיוס מוקדם, והוצב לשירות בחיל ההנדסה.

ב-16 במרץ 1965 נשלח לוי להפעיל טרקטור לשם עיבוד אדמה ברמת כורזים שמצפון-מזרח לכנרת, בסמוך לגבול ישראל-סוריה. היה זה אחד האזורים שבהם הטריד הצבא הסורי באש את העובדים הישראלים שעיבדו את האדמה בסמוך לגבול. לוי הפעיל טרקטור באתר זה בעבר, ובעת שיצא למשימה ידע, שבימים הקודמים ירו הסורים לעבר כלי העבודה שם. הוא נכנס לחלקה והפעיל את הטרקטור בקרבת הגבול בערוץ נהר הירדן, באזור סמוך לעמדות סוריות. מהן נורה לעברו פגז מתותח ללא רתע שפגע בטרקטור. לוי נפצע קשה. הוא חולץ מהטרקטור הבוער, אך בהמשך מת מפצעיו. במקום התפתח קרב שנמשך עד הערב, שבו השיב צה"ל אש לעבר עמדות הצבא הסורי וגרם לו אבדות. בקרב גם נפצעו ארבעה חיילי צה"ל.

שמואל לוי היה בן 19 במותו. הוא הובא לקבורה בבית הקברות הצבאי בחיפה.

## הנצחה
הרמטכ"ל יצחק רבין העניק ללוי לאחר מותו ציון לשבח. בשנת 1973 הומר הציון לשבח לעיטור העוז.

שמו של לוי הונצח במספר אנדרטאות לזכר חללי צה"ל - באנדרטת חללי חיל ההנדסה שליד צומת חולדה, באנדרטה לנופלים בני קריית ביאליק, באנדרטה לנופלים בשדות היישוב אלמגור עד למלחמת ששת הימים וכן באנדרטה בבית הספר היסודי שבו למד.

## קישורים חיצוניים
* 
* שמואל לוי, באתר הגבורה
* ידיעות מאתר עיתונות יהודית היסטורית:
** שמעון רפפורט, הפגז נורה - שמואל לוי שילם בחייו, מעריב, 17 במרץ 1965
** יעקב העליון, שמואל כבר לא יחזור, מעריב, 17 במרץ 1965

## הערות שוליים

קטגוריה:מעוטרי עיטור העוז
קטגוריה:חיילי חיל ההנדסה הקרבית
קטגוריה:חללי צה"ל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:בוגרי הנוער העובד והלומד
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1946
קטגוריה:ישראלים שנפטרו ב-1965